laion/Wikipedia-Exotic huggingface dataset:
אטיוד - העמותה לקידום ענף השחמט בגוש דן

אטיוד - העמותה לקידום ענף השחמט בגוש דן נוסדה בשנת 2004 כשותפות רשומה על ידי ליאור גל ודן דרורי, והפכה לעמותה ב 2012. מאז 2016 העמותה מנוהלת ע"י אמן פיד"ה דן דרורי. מקור שם העמותה במילה הצרפתית "אטיוד" (étude), שמשמעותו משולשת: לימוד, יצירה מוזיקלית קצרה ובעיה ארוכה בשחמט. "אטיוד" מפעילה את כל חוגי השחמט ברמת גן ואת מועדון השחמט "מכבי-מב"ע-אטיוד רמת גן" (בעבר: "מפעלי בית עמנואל – אטיוד ר"ג"). המועדון הוא מהגדולים בישראל מבחינת מספר השחמטאים הרשומים באיגוד הישראלי לשחמט. נכון ל-2024, מייצגות את המועדון 31 קבוצות בליגות השונות (18 בליגות הבוגרים, 11 בליגות הנוער ו 2 קבוצות נשים). קבוצת המועדון הבכירה משחקת בליגה הלאומית (הליגה הגבוהה בליגה הישראלית). בשנים האחרונות זכו שחקני הנוער של מועדון השחמט ברמת גן באליפויות ישראל לנוער בכל הגילאים ובשנת 2024, ב 3 המקומות הראשונים בגיל 10 קבוצות, מקום 1 ו 3 בגיל 12 קבוצות ובאליפות גיל 14 קבוצות. "אטיוד" מפעילה גם חוגי שחמט בתל אביב ובמרכז השחמט של מועדון פ"ת. "אטיוד" מפעילה פרויקט שחמט בגני החובה וכל כיתות א' ברמת גן. מועדון מכבי-מב"ע-אטיוד רמת גן באתר האיגוד הישראלי לשחמט המרכז העירוני לשחמט באתר בית עמנואל עמותת אטיוד ברשת החברתית פייסבוק עמותת אטיוד, באתר גיידסטאר הרכב קבוצת מפעלי בית עמנואל - אטיוד רמת גן א' המשחקת בליגה הארצית בשנת 2017, באתר האיגוד הישראלי לשחמט ערך זה הוא קצרמר בנושא שחמט. אתם מוזמנים לתרום לוויקיפדיה ולהרחיב אותו.
איבון רידינג

איבון רידינג (נולדה ב-14 בדצמבר 1962) היא מגישת טלוויזיה שוודית. מיס תבל 1984. רידינג נולדה בשוודיה ובצעירותה עבדה כדוגמנית וכאחות בדיור מוגן. ב-1984 נבחרה למיס שוודיה ובאותה שנה שייצגה את מדינתה בתחרות מיס תבל שנערכה בארצות הברית זכתה במקום הראשון, בשנים שלאחר זכייתה התגוררה בניו יורק ועבדה שם בתעשיית האופנה וב-1988 היא חזרה לארצה. ב-1989 היא הנחתה את תחרות המלודיפסטיבלן והנחתה במהלך השנים מספר תוכניות בטלוויזיה השוודית. ב-1997 ייסדה חברת קוסמטיקה וקו מוצרי טיפוח לעור הנקרא Y. Ryding. ב-2007 השתתפה בתוכנית הריקודים השוודית ‏Let's Dance (אנ'). ב-2009 שימשה כשופטת בתחרות "מיס תבל שוודיה" בפורמט הראשון מסוגו לבחירת נציגת שוודיה לתחרות. ב-1986 היא נישאה לשחקן של ברגקוויסט ונולדו להם שתי בנות. איבון רידינג, ברשת החברתית פייסבוק איבון רידינג, ברשת החברתית אינסטגרם איבון רידינג, במסד הנתונים הקולנועיים IMDb (באנגלית) התוכנית השוודית Let's Dance מבוססת על התוכנית הבריטית ‏Strictly Come Dancing (אנ'), שעליה מבוסס גם הפורמט הבין-לאומי המוכר רוקדים עם כוכבים (אנ').
קלי מקארתי (שחקנית)

קלי מקארתי (אנגלית: Kelli McCarty; נולדה ב-6 בספטמבר 1969) היא שחקנית ודוגמנית אמריקאית. מיס ארצות הברית 1991. מקארתי נולדה בקנזס. ב-1991 נבחרה למיס ארצות הברית כנציגת קנזס בתחרות ועלתה לשלב 6 המועמדות הסופיות בתחרות מיס תבל. במהלך שנות התשעים הופיעה כשחקנית בסדרות טלוויזיה רבות וביניהם בוורלי הילס 90210, מלרוז פלייס, כל כך רייבן ובחזרה לעתיד. בין השנים 1999 ל-2006 היא שיחקה תפקיד קבוע באופרת הסבון "תשוקות", ב-2009 היא הופיעה בתיאטרון במופע קומדיית אלתורים. מדיה וקבצים בנושא קלי מקארתי בוויקישיתוף אתר האינטרנט הרשמי של קלי מקארתי קלי מקארתי, ברשת החברתית פייסבוק קלי מקארתי, ברשת החברתית אקס (טוויטר) קלי מקארתי, במסד הנתונים הקולנועיים IMDb (באנגלית) קלי מקארתי, במסד הנתונים הקולנועיים KinoPoisk (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.
יין נחשים

יין נחשים (כתב סיני: 蛇酒, פין-יין: shé-jiǔ, וייטנאמית: rượu rắn, קמרית: ស្រាពស់) הוא משקה אלכוהולי המיוצר על ידי השריית נחשים בשלמותם לתוך יין אורז או אלכוהול מזוקק. צריכת המשקה מתועדת לראשונה בסין במהלך שושלת ג'ואו המערבית. לפי הרפואה הסינית המסורתית באותה תקופה, למשקה יש יכולות ריפוי וחידוש הצ'י בבני־אדם. את המשקה ניתן למצוא בסין, בווייטנאם ובכל רחבי דרום מזרח אסיה. בשר הנחשים שמוסיפים למשקה, ארסיים לרוב, לא משתמר במשקה בצורתו המקורית בדרך־כלל. גם הארס של הנחש מנוטרל על האתנול; החלבונים שלו נפרשים ולכן אינם פעילים. שוק הלילה (華西街夜市) שבטייפה, טייוואן, נודע ביין הנחשים שלו ובמנות נוספות הכוללות נחשים. ישנם שני סוגים של יין נחשים: מושרה: נחש ארסי גדול שהוכנס לצנצנת זכוכית של יין־אורז, לעיתים בנוסף לנחשים קטנים יותר ולצמחי מרפא. הוא מושרה בצנצנת במשך חודשים רבים. היין נשתה כמשקה מבריא מתוך כוסות של שוטים או מספלים. מעורבב: נוזלי הגוף של הנחש מעורבבים לתוך יין שנצרך באופן מיידי כשוט. ניתן להכין יין מדם של נחש על ידי חיתוך נחש לאורך בטנו, וניקוז הדם שלו ישירות לתוך כלי השתייה המלא ביין־אורז או באלכוהול המיוצר מדגנים. יין ממרה של נחש נעשה בשיטה דומה, באמצעות כיס המרה של הנחש. כבר שנים רבות שנחשים וחלקי הרקמות שלהם נחשבים יקרי ערך על ידי חסידי הרפואה הסינית המסורתית. השימוש הראשון המתועד במשקה היה בסין, במהלך שושלת ג'ואו המערבית (ב־771 לפנה"ס), והשימוש בנחשים כתרופה תועד במדריך הרפואי קלאסיקת עשבי המרפא של שנונג (神农本草经) שחובר בין 300 לפנה"ס ל־200 לספירה. על השימוש המפורט במגוון מיני הנחשים, חלקי הגוף שלהם ומגוון תכשירים שקשורים אליהם הורחב רבות במדריך הרפואי "בנקאו גנגמו" (本草綱目) של לי שיז'ן בשושלת מינג. כיום, ניתן למצוא יין נחשים באזורים רבים בווייטנאם, דרום מזרח אסיה, ודרום סין. ישנה אמונה רווחת שלנחשים יש תכונות רפואיות, ויין מפורסם לעיתים קרובות כבעל יכולת לרפא הכל, מקוצר־רואי ועד נשירת שיער, כמו גם לשפר את הביצועים המיניים. בווייטנאם, אנשים רבים מאמינים שיין נחשים (Rượu rắn) משפר את הבריאות והגבריות. משקה דומה מיוצר עם שממיות או סוסוני-ים. יין נחשים, בשל אחוז האלכוהול הגבוה שבו, נשתה באופן מסורתי בכוס שוט. שותים "אמיצים" לעיתים יאכלו חלקים מסוימים של הנחש כמו את כיס המרה שלו, העין שלו והקיבה שלו. יבוא יין נחשים אינו חוקי ברוב המדינות מכיוון שנחשי קוברה ונחשים אחרים שנהרגים במהלך הייצור הם לעיתים קרובות מינים בסכנת הכחדה. רפואה עממית מדיה וקבצים בנושא יין נחשים בוויקישיתוף
חוביזה

האם התכוונתם ל... חֶלְמִית – סוג של כ-30 מיני צמחים עשבוניים רב שנתיים במשפחת החלמיתיים ח'ביזה – כפר פלסטיני שנחרב במלחמת העצמאות
ריצ'רד ורנון

ריצ'רד ורנון (באנגלית: Richard Vernon; ‏7 במרץ 1925 - 4 בדצמבר 1997) היה שחקן אנגלי. הוא הרבה להופיע בסרטי קולנוע ובתוכניות טלוויזיה, לרוב בדמויות של אריסטוקרט או אדם מתנשא. כיוון שהקריח והאפיר בטרם עת, החל כבר בשנות השלושים שלו לשחק בדמויות של לורדים ואנשי צבא בגיל העמידה. ורנון נולד בעיר רדינג שבמחוז ברקשייר באנגליה. הוא התחנך בבית הספר רדינג ובבית הספר לייטון פארק (שניהם ברדינג). במהלך מלחמת העולם השנייה שירת בצי המלכותי. הוא למד משחק ב-"Central School of Speech and Drama". ב-1960 הופיע ורנון בעיבוד לרומן "המצודה" מאת ארצ'יבלד ג'וזף קרונין. ב-1961 שיחק בתפקיד האב בסדרה "Stranger on the Shore" המפורסמת בזכות שיר הנושא של אקר בילק (אנ') שהיה ללהיט. אחד מהתפקידים הראשיים הראשונים בהם שיחק היה הסוכן אדווין אלדנשו בסדרת הטלוויזיה "The Man in Room 17" ששודרה בשנים 1965–1966, ובסדרת ההמשך "The Fellows" משנת 1967. ב-1964 הופיע בתפקיד קטן וגילם את קולונל סמית'רס בסרט "גולדפינגר" מסדרת סרטי ג'יימס בונד בכיכובו של שון קונרי. ורנון זכור מהופעתו בדמות ללא שם של "ג'נטלמן מהסיטי" שבחוסר רצון בולט חולק תא רכבת יחד עם הביטלס בסרט "לילה של יום מפרך". הוא שיחק בתפקיד סלארטיברטפאסט, מעצב העולמות, בתסכיתי הרדיו ובסדרת הטלוויזיה על פי "מדריך הטרמפיסט לגלקסיה". הוא גילם את סר ג'יימס גרינלי ("C") בסדרה "המובחרים", ושיחק בתפקיד לורד סולסברי במיני סדרה "אדוארד השביעי". בסדרת הדרמה "הדוכסית מרחוב דיוק" הופיע בתפקיד מייג'ור טובי סמית'-ברטון. הוא שיחק בתפקיד הדוכס מברוטון בסדרה "נני", והופיע מדי פעם בדמות סר דזמונד גלייזברוק בסדרה הקומית "כן, אדוני השר" ובסדרת ההמשך "כן, אדוני ראש הממשלה". בסרט "Sammy's Super T-Shirt" שיחק בתפקיד מר בקט. ב-1965 הופיע ורנון בסרטם של מורקמב ווייז "The Intelligence Men" בתפקיד סר אדוארד סיברוק, פטרון האמנויות. עוד שיחק בתפקיד לורד ברטלשאם בסדרה "Ripping Yarns", וסקווייר דייל בעיבוד של רדיו 4 של ה-BBC לספר "The Small House at Allington" מאת אנתוני טרולופ. ב-1971 הופיע בתפקיד אדמירל קרופט בעיבוד של ה-BBC לרומן "הטיית לב" מאת ג'יין אוסטן. ב-1986 השתתף בסדרת הדרמה "Paradise Postponed" ובשעשועון "The Giddy Game Show" היה קולו של פרופסור גאס. ב-1992 הופיע בתפקיד ליונל לירינג בפרק האחרון של הסדרה "רמפול", וב-1994 שיחק בעונה האחרונה של הסדרה "לאבג'וי" בתפקיד גיסו של טינקר. ב-1978 שיחק ורנון ברדיו בתפקיד טארנט בעיבוד של "BBC World Service" לספר "Last Day in Limbo" מסדרת "מודסטי בלייז". בין השנים 1985 ו-1992 כיכב בתפקיד לורד אמסוורת' בתסכיתי רדיו מסדרת "Blandings" ברדיו 4 של ה-BBC. הופעתו האחרונה של ורנון בסרט קולנוע הייתה בתפקיד קמע בסרט "לוך נס" שיצא לאקרנים ב-1996. ב-1955 התחתן ורנון עם בנדיקטה הוסקינס. לבני הזוג נולדו בן אחד ובת אחת. הם התגרשו ב-1989. ורנון נפטר ב-4 בדצמבר 1997 ממחלת פרקינסון. ריצ'רד ורנון, במסד הנתונים הקולנועיים IMDb (באנגלית) ריצ'רד ורנון, באתר AllMovie (באנגלית) ריצ'רד ורנון, במסד הנתונים הקולנועיים KinoPoisk (ברוסית) ריצ'רד ורנון, באתר MusicBrainz (באנגלית) ריצ'רד ורנון, באתר Discogs (באנגלית) הספד באתר The Independent Richard Vernon, BFI Obituary: Richard Vernon, The Independent, 13 December 1997
עונת 1953/1954 בליגה הארצית בכדורסל

עונת 1953/1954 בליגה הארצית בכדורסל הייתה עונתה הראשונה של ליגת הכדורסל הבכירה בישראל. הליגה הורכבה מ-4 קבוצות הפועל ו-4 קבוצות מכבי. הליגה כללה 8 קבוצות. על ניצחון במשחק הוענקו שתי נקודות ונקודה בודדת הוענקה על ההפסד במשחק. העונה הסדירה החלה ב-24 באפריל 1953 הסתיימה ב-3 במאי 1954 בניצחון של מכבי תל אביב. מכיוון שבעונת 1954/1955 הליגה גדלה ל-12 קבוצות, אף קבוצה לא ירדה ליגה. מכבי תל אביב ומכבי דרום תל אביב לא התמודדו אחת מול השנייה, ונענשו בתוצאת 0:0 ללא נקודות מידע מאתר מנהלת הליגה אלישע שוחט, ספר הכדורסל הישראלי, עמודים 26-27
טניס באולימפיאדת פריז (1900)

אולימפיאדת 1900 נערכה בפריז, צרפת. תחרויות הטניס נערכו בין ה-6 ביולי ל-11 ביולי. נערכו תחרויות גברים וזוגות גברים, נשים וזוגות מעורבים. בתחרויות הזוגות היה ניתן להרכיב את הזוג מטניסאים ממדינות שונות. בתחרות השתתפו 26 טניסאים מ-4 מדינות: ארצות הברית ארצות הברית (5) בוהמיה בוהמיה (1) בריטניה בריטניה (6) צרפת צרפת (14) בתחרות השתתפו 13 טניסאים מ-3 מדינות. הטניסאים שהפסידו במשחק חצי הגמר זכו במדליית ארד. בתחרות הנשים השתתפו 6 טניסאיות מ-4 מדינות. הטניסאיות שהפסידו במשחק חצי הגמר זכו במדליית ארד. בתחרות השתתפו 8 זוגות מ-3 מדינות. במשחק הגמר לורנס דוהרטי ורג'ינלד דוהרטי (בריטניה בריטניה) נפגשו עם בסיל ספלדינג דה גרמנדיה (ארצות הברית ארצות הברית) ומקס דקוז'י צרפת (צרפת) וניצחו אותם ב-3 מערכות. במקום השלישי זכו זוג צרפתי וזוג בריטי שהפסידו בחצי הגמר. בתחרות השתתפו 6 זוגות מ-4 מדינות. במשחק הגמר שרלוט קופר ורג'ינלד דוהרטי (בריטניה בריטניה) נפגשו עם אלן פרבו (צרפת צרפת) והרולד מהוני (בריטניה בריטניה) וניצחו אותם בשתי מערכות. מדיה וקבצים בנושא טניס באולימפיאדת פריז בוויקישיתוף תוצאות באתר האולימפי תיאור התחרות
אורי אבן-טוב

אורי אבן-טוב (1927 – מרץ 2003) היה מהנדס אלקטרוניקה ישראלי, חתן פרס ביטחון ישראל על פיתוחיו במסגרת התעשייה האווירית. אורי אבן-טוב נולד וגדל בירושלים, בן לחנה אבן-טוב (נ. מוטולנסקי), שהייתה מזכירתם של ראשי הסוכנות היהודית, ולאב מאיר אבן-טוב, שהיה עורך דין ושופט. אחותו הייתה הסוציולוגית לאה שמגר-הנדלמן. בפברואר 1942 נעצר יחד עם אלעד פלד עקב הדבקת כרוזים נגד הנציב העליון, כמחאה על הטבעת אוניית המעפילים "סטרומה". הצטרף ל"הגנה", ובמלחמת העצמאות היה מפקד מחלקה בגדוד "מוריה" שלחם בקרבות בירושלים. ב-1952 יצא לאיסוף מודיעין בסודאן, ונמלט לאחר שנחשף. קיבל תואר ראשון בהנדסת חשמל מאוניברסיטת קולומביה בניו יורק ותואר שני מאוניברסיטת דרקסל בפילדלפיה. עם שובו לישראל הצטרף למכון 3, ונמנה עם מפתחי טיל הקרקע-קרקע "לוז", שעל בסיסו פותח טיל לוחך ים "גבריאל", שאבן-טוב מונה לראש צוות הפיתוח שלו, במסגרת מפעל מב"ת של התעשייה האווירית. ב-1966 הוענק לו על פיתוח זה פרס ביטחון ישראל. פיתח אמצעי לחימה נוספים, "ממטרה" ו"משאבה", ששימשו לגילוי חדירת מחבלים והריגת החודרים, שהותקנו בבקעת הירדן במלחמת ההתשה. בשנת 1970 נמנה עם מייסדי מפעל "מערכות כור פיתוח", בשותפות עם קונצרן "כור", שעסק בפיתוח מערכות אלקטרוניות, ואבן טוב מונה למנהלו. לאחר מלחמת יום הכיפורים הקים את מפעל מלט"ם של התעשייה הצבאית, לייצור טיל נ"ט על בסיס הטיל "טאו" ושימש מנהל תע"ש מערכות. נפטר במרץ 2003 בארצות הברית ממחלת לב. נטמן בבית העלמין שליד קיבוץ נחשון. מת המהנדס אורי אבן טוב, חתן פרס ביטחון ישראל, באתר הארץ, 8 במרץ 2003 אורי דרומי, מטיל לוחך גלים ועד "ממטרה", באתר הארץ, 9 באפריל 2003 תפריט אלקטרוני ל...פרות, מעריב, 22 באוגוסט 1972
אליפות העולם בהוקי קרח 2016

אליפות העולם בהוקי קרח 2016 (באנגלית: 2016 IIHF World Championship) היא אליפות העולם ה-80 במספר של פדרציית ההוקי קרח הבינלאומית, שנערכה בין ה-6 ל-22 במאי 2016, במוסקבה ובסנקט פטרבורג שברוסיה. הייתה זו הפעם השלישית שרוסיה מארחת את הטורניר לאחר אליפויות 2000 ו-2007. ארבע פעמים נוספות הטורניר נערך במוסקבה בתקופת ברית המועצות (בשנים 1957, 1973, 1979 ו-1986). אלופת העולם מ-2015, קנדה, הגנה על תוארה וזכתה שוב באליפות לאחר שגברה על פינלנד במשחק הגמר בתוצאה 2:0. מארחת הטורניר, רוסיה, סיימה במקום השלישי. ב-17 בספטמבר 2010 נערך בסלובניה קונגרס IIHF שבמסגרתו הוכרזו המדינות המתמודדות על אירוח אליפות העולם בשנת 2016: רוסיה (מוסקבה וקאזאן) דנמרק (הרנינג וקופנהגן) אוקראינה (קייב) לטביה סירבה להגיש מועמדות רשמית והגישה מועמדות (שנכשלה) לארח את אליפות 2017. ב-13 במאי 2011 בקונגרס שנערך בברטיסלאבה נבחרה רוסיה לארח את האליפות עם הערים מוסקבה וסנקט פטרבורג. הבחירה באה לאחר שדנמרק ואוקראינה משכו את מועמדותן. האולמות שנבחרו לארח את המשחקים הם: קומפלקס הספורט "יובילייני" בסנקט פטרבורג, שאירח את משחקי אליפות העולם בהוקי קרח 2000. היכל הקרח VTB במוסקבה. ‏* לאחר דו-קרב מכות עונשין שתי המדורגות אחרונות, הונגריה וקזחסטן, ירדו לדרג 1A - הדרג השני של אליפות העולם. במקומן עלו לדרג העליון שתי המסיימות ראשונות באליפות העולם דרג 1A - סלובניה ואיטליה, שתצטרפנה ל-14 הנבחרות האחרות באליפות העולם בהוקי קרח 2017 שתערך בצרפת וגרמניה. MVP: פינלנד פטריק ליינה המבקיע המצטיין: רוסיה ודים שיפצ'יוב (18 נקודות) מבקיע השערים המצטיין: שוודיה גוסטב ניקוויסט, פינלנד פטריק ליינה (7) מדיה וקבצים בנושא אליפות העולם בהוקי קרח 2016 בוויקישיתוף אתר האינטרנט הרשמי של אליפות העולם בהוקי קרח 2016 ניצחון (בזמן החוקי) מקנה 3 נקודות בטבלה ניצחון בהארכה, כולל דו-קרב מכות עונשין, מקנה 2 נקודות בטבלה הפסד בהארכה, כולל דו-קרב מכות עונשין, מקנה נקודה אחת בטבלה הפסד (בזמן החוקי) אינו מקנה נקודות בטבלה
מארי תרז פריאל

מארי תרז פריאל (באנגלית: Mary Therese Friel; נולדה ב-1960) היא דוגמנית ואשת עסקים אמריקאית. מיס ארצות הברית לשנת 1979. פריאל נולדה וגדלה בניו יורק, ב-1979 נבחרה למיס ניו יורק ולאחר מכן למיס ארצות הברית כשדורגה במקום הראשון בתחרות בגדי הים ובראיונות ובאותה שנה עלתה לשלב 12 המועמדות הסופיות בתחרות מיס תבל. כמלכת יופי היא הובילה קמפיינים שונים למטרות צדקה וביניהם לספיישל אולימפיקס ולתסמונת דאון ושימשה כשגרירה של האגודה האמריקנית לריאות וכמיס ארצות הברית הוזמנה להיות אורחת בקונצרט של הרולינג סטונז ו-The Beach Boys וטיילה ביחד עם חוליו איגלסיאס במהלך מסע ההופעות שלו ונפגשה בין היתר עם קריס קריסטופרסון. לאחר שנת כהונתה הלה ללמוד באוניברסיטת פורדהם בניו יורק וחתמה על חוזה דוגמנות עם סוכנות פורד ודגמנה במקומות רבים בארצות הברית ובאירופה והופיעה על שער מגזין האופנה "גלאמור" ומגזין הנשים "משק בית טוב". היא לקחה חלק בכתיבת הספר "את יכולה להיות הדוגמנית שאת". ב-1987 היא הקימה סוכנות דוגמנות משלה העוסקת גם בהדרכה אישית לנערות העובדות כדוגמניות והיא משמשת גם כמאמנת ויועצת אישית לתחרויות יופי. מדיה וקבצים בנושא מארי תרז פריאל בוויקישיתוף
F9F פאנת'ר

גראמן F9F פאנת'ר (באנגלית: Grumman F9F Panther) היה מטוס קרב סילוני מתוצרת חברת גראמן האמריקאית, הראשון בשירות מבצעי על גבי נושאות המטוסים של צי ארצות הברית. המטוס ראה שירות נרחב בטייסות הצי והנחתים של ארצות הברית במהלך מלחמת קוריאה, בה שימש כמטוס תקיפה, זאת בשל חוסר יכולתו להתמודד מול מטוסי המיג 15 הרוסים והסינים בקרבות אוויר. המטוס היה למטוס הסילון הראשון בשירות הצוות האווירובטי של הצי, המלאכים הכחולים, ולמטוס הסילון הראשון בשירות הזרוע האווירית של הצי הארגנטינאי. העיצוב התפתח מאוחר יותר ל-גראמן F-9 קוגר. מדיה וקבצים בנושא F9F פאנת'ר בוויקישיתוף ניצן סדן, הפנתר הכחול: מלאך שומר בשמי הגיהנום הקוריאני, באתר כלכליסט, 20 בנובמבר 2020 ארגנטינה ארגנטינה 1959 – 1969 ערך זה הוא קצרמר בנושא כלי טיס צבאיים. אתם מוזמנים לתרום לוויקיפדיה ולהרחיב אותו.
ספרייה אזורית גזר

ספרייה אזורית גזר היא ספרייה ציבורית בבית חשמונאי ומשרתת את תושבי מועצה אזורית גזר. הספרייה הוקמה בשלהי 1969 ביוזמת יו"ר מועצה אזורית גזר משה דוקטורי ובמימון יד הנדיב וקרן רוטשילד. היא מוקמה על גבעה ממזרח למושב עזריה, במקום שלימים ייקרא "בית חשמונאי". הספרייה האזורית גזר הייתה למעשה אבן הפינה והמבנה הראשון בקריית החינוך הצמודה וביישוב בית חשמונאי שהוקם כעבור שנה ב-1970. בטקס הפתיחה בנובמבר 1970, נכחו ראש המועצה האזורית משה דוקטורי, סגן ראש הממשלה ושר החינוך יגאל אלון והגברת דורותי רוטשילד נציגת התורמים. אתר האינטרנט הרשמי של ספרייה אזורית גזר אתר האינטרנט הרשמי של ספרייה אזורית גזר אתר הקוראים של ספרייה אזורית גזר ספרייה אזורית משותפת, מעריב, 19 בנובמבר 1970 ערך זה הוא קצרמר בנושא ספריות ובנושא ישראל. אתם מוזמנים לתרום לוויקיפדיה ולהרחיב אותו.
אמפיפארק באר שבע

אמפיפארק באר שבע (וכן: אמפיתיאטרון באר שבע) הוא אמפיתיאטרון ומתחם הופעות שממוקם בפארק נחל באר שבע. הוא משתרע על פני 104 דונם שהם כ-2% משטח הפארק. בנייתו של האמפיפארק הסתיימה באוקטובר 2013. הוא הגדול ביותר והמאובזר ביותר בישראל. עלות הקמתו נאמדה בכ-60 מיליון ש"ח. האמפיפארק נבנה ביוזמתה של עיריית באר שבע ובשיתוף עם חברות הבת שלה, בהן כיוונים - החברה לתרבות הפנאי באר שבע, רשות הניקוז "שקמה בשור", הקרן הקיימת לישראל, משרד השיכון וארגון JNF ארצות הברית. תכנונו של האמפיפארק בוצע על ידי משרד אדריכלים בראשותו של האדריכל גדעון שריג. התכנון הסתיים בשנת 2010. האמפיפארק נבנה על גבעה מלאכותית שגובהה 13 מטרים ושטחה הוא 57 דונם בלב פארק נחל באר שבע]. עבודות העפר כללו כ-500,000 מטר מעוקב אדמה, שהובאה מאזור באר שבע וממאגר מים נבטים שנבנה במקביל. לאחר השלמת עבודות העפר, החלה בניית האמפיפארק עצמו ועבודות הפיתוח. עבודות הבנייה הסתיימו באוקטובר 2013. המתחם נחנך בהופעה של הזמר שלמה ארצי ב-24 באוקטובר 2013. האמפיפארק כולל מתחם מופעים מגודר המכיל בין 10,000 ל-12,000 מקומות ישיבה, מהם כ-4,000 מושבים קבועים והשאר במדשאה שמסביב. אל המתחם מובילות שלוש כניסות קהל ובמרכזו ניצבת במה בשטח 665 מ"ר. מעל לבמה אלמנט תאורה המתנשא לגובה של 42 מטרים ובנוי מברזל וכבלי פלדה שעליהם נורות LED, המציגות בשעות החשיכה מופע אור המסמן את המתחם מרחוק. במקום ישנן רחבות דשא חיצוניות לאירוח כנסים ואירועים גדולים, מבני שירותים ותשתית לפריסת עמדות שירותים ניידים. מחוץ למתחם המגודר, ניצבות שלוש במות קטנות הנקראות "אמפי-דשא" המיועדות להכיל עד 6,000 אנשים כל אחת, מתחמי פיקניק מוצלים, שבילי הליכה, שבילי אופניים ומתקני משחק. עמוד התאורה - סימן ההיכר של הפארק מדשאות האמפיפארק גן משחקים מבט מהצד נווה מדבר עירוני מדיה וקבצים בנושא אמפיפארק באר שבע בוויקישיתוף אתר האינטרנט הרשמי של אמפיפארק באר שבע חוברת מידע- פארק נחל באר שבע דף הפייסבוק של אמפיפארק באר שבע אמפיפארק באר שבע, אתר עיריית באר שבע אמפיפארק באר שבע, חברת "כיוונים" דורון לביא וגילאת בניאד, ניתוח עלות-תועלת: פארק נחל באר שבע, הרשת הגאוגרפית 6, 2013, עמ' 19–31. יונתן קנטי‏, אמפיפארק באר-שבע: הכישלון הגדול של העירייה, באתר וואלה, 1 בנובמבר 2013 נעמה ריבה, חג האורות בבאר שבע נמשך כל השנה: לילות הזויים בבירת הנגב, באתר Xnet‏, 29 בנובמבר 2013
רוני אוואט

רוני אוואט (נולד ב-12 באוגוסט 1968) הוא כדורגלן עבר ישראלי ששיחק בעמדת הבלם ומאמן כדורגל. אוואט, בנו של ז'אן קלוד אוואט שהיה מאמן כדורגל בהפועל אשדוד ובעירוני אשדוד, גדל במחלקת הנוער של מכבי עירוני אשדוד והחל לשחק בבוגרים כאשר הקבוצה הייתה בליגה ב'. הוא היה שותף לעליית הקבוצה עד לליגה הבכירה. אוואט, ששיחק בתפקיד הבלם ולעיתים כקשר, היה ידוע כשחקן הגנה קשוח ואף ענד את סרט הקפטן של הקבוצה לאורך תקופות שונות. בתחילת עונת 1996–1997 נפצע אוואט בברכו ונאלץ לפרוש כאשר הוא בן 29. לאחר פרישתו ממשחק פעיל החל אוואט לאמן במחלקת הנוער של מכבי עירוני אשדוד עד אשר הגיע לאמן את קבוצת הנוער. בהמשך, אימן את קבוצת הנוער של מועדון ספורט אשדוד, והנהיג את הקבוצה לזכייה ראשונה בגביע המדינה לנוער. ב-2015 מונה אוואט לתפקיד עוזרו של אייל לחמן, מאמן הקבוצה הבוגרת של מועדון ספורט אשדוד, ובהמשך השנה אף החליף את לחמן כמאמן הראשי. בסיום אותה עונה עלתה הקבוצה בהדרכתו בחזרה לליגת העל. ב-14 בפברואר 2017, בעקבות מינויו של רן בן שמעון למאמן הקבוצה, הוסט אוואט לתפקיד עוזר המאמן. אך פוטר באותה שנה ב-3 באוקטובר יחד עם ראובן עטר. ב-13 ביוני 2018 מונה אוואט למאמנה של מכבי יפו. הקבוצה סיימה במקום השישי בליגה א' דרום, ובסיום העונה עזב את המועדון. ב-27 במאי 2019 מונה אוואט לקדנציה שנייה במ.ס. אשדוד כמאמן ראשי, כאשר לצידו מונה משה אוחיון כמאמן שני. במהלך העונה לקה אוואט באירוע לבבי ובעקבות כך הוחלט למנות במקומו את רן בן שמעון למאמן הקבוצה. במאי 2021 מונה למאמן הפועל אשדוד. ב-7 באוקטובר 2021 התפטר מאימון הקבוצה, אולם לאחר כשבוע חזר בו ושב לאמן את הקבוצה. ב-7 בדצמבר התפטר סופית מאימון הקבוצה. 4 ימים לאחר מכן, מונה למאמן הפועל רמת גן. ב-8 בספטמבר 2022 התפטר מתפקידו. אוואט נשוי ואב לשלושה ילדים. הוא עובד בעיריית אשדוד ברשות הספורט העירונית. בן דודו של שוער העבר דודו אוואט. רוני אוואט, באתר Transfermarkt רוני אוואט, באתר FootballDatabase.eu פרופיל המאמן, באתר Transfermarkt מיכאל וייסרמן ושלומי והבה, רוני אוואט מונה למאמן 'קביליו' יפו, באתר דאבל פס, 13 ביוני 2018 עמית קרקו, ‏אוואט מונה למאמן אשדוד, משה אוחיון יחד איתו, באתר ONE‏, 27 במאי 2019 אלי סניור, רוני אוואט: "הרגשתי מרוסק", באתר ynet, 29 בינואר 2020 יניב טוכמן‏, רוני אוואט בריאיון: "סיימתי את פרק החופשה מכדורגל. רוצה לחזור לאמן", באתר וואלה, 21 במאי 2020 רוני אוואט מונה למאמנה של אדומים אשדוד, באתר ONE‏, 16 במאי 2021 תומר חבז, ‏רוני אוואט התפטר מאימון אדומים אשדוד, באתר ONE‏, 7 באוקטובר 2021 שלמה וייס‏, רוני אוואט התנצל וחזר לאדומים אשדוד: "מעריך את החלטת ההנהלה", באתר וואלה, 15 באוקטובר 2021 רז זהבי ופאדי מוסטפא, ‏הפעם זה סופי: אוואט התפטר מאדומים אשדוד, באתר ערוץ הספורט, 7 בדצמבר 2021 מערכת ONE, ‏יציל אותה? רוני אוואט מונה למאמן הפועל רמת גן, באתר ONE‏, 11 בדצמבר 2021 רז זהבי, ‏רוני אוואט התפטר מתפקידו בהפועל ר"ג, באתר ערוץ הספורט, 8 בספטמבר 2022 עירד צפריר, רוני אוואט: "השאיפות שלנו יהיו להשתלב בפלייאוף העליון בליגת העל", באתר הארץ, 29 באפריל 2016
אלי אהרון

אלי (אליהו) אהרון (נולד ב-1942 בבגדאד, עיראק) הוא פסל, חבר באיגוד המקצועי של האמנים הפלסטיים בישראל. אלי אהרון עלה לארץ עם משפחתו ב-1951, במבצע עזרא ונחמיה, בן שלישי מתוך שבעה אחים ואחיות. את ילדותו העביר במעברת "שער העלייה" בחיפה, משם עברה המשפחה לקיבוץ גניגר, ובהמשך לשכונת ג'סי כהן בחולון, שם למד חריטה ומסגרות בתיכון מקצועי. בשנת 1963 החל לעבוד בחברת "מקורות" כחרט ובקר טיב עד ליציאתו לפנסיה מוקדמת בגיל 52. מאז הקדיש את חייו לפיסול באבן ולמסעות בעולם. אלי אהרון הוא אביה של הסופרת אור ארנסט. מפסל בקיבוץ חצור, בסדנה של הפסל זאב קרישר, משנת 2008. נשוי ואב לשלושה. הוא ואשתו גרים לסירוגין ביבנה ובגואנגג'ואו, סין. "קונכייה+", בית האמנים ע”ש יוסף זריצקי, תל אביב, 2012. אוצר: אריה ברקוביץ'. "קבר גמליאל" - פסל קבע שלו הוצב במרכז שז"ר ביבנה בשנת 2008. "חשיפה" - פסל קבע שלו הוצב בגלריית הסדנה לאמנות מטעם עיריית יבנה בשנת 2015. "פריחה", גלריית הסדנה לאמנות, יבנה, 2009. אוצר: רוני ראובן. "התנ"ך בעיני אמני המינאטורות", גלריית הסדנה לאמנות, יבנה, 2010. "אמצע הדרך", גלריית הסדנה לאמנות, יבנה, 2011. אוצר: רוני ראובן. "מחוברים" - הגלריה העירונית על האגם, רעננה, 2014. אוצרת: רחל זיו. "דרישת שלום", תערוכה בינלאומית נודדת, 2015. אוצרת: אתי עמרם. "אבולוציה", גלריית הסדנה לאמנות, יבנה, 2015. אוצרת: ורד אלון-נול. "סכי עיניים", גלריית הסדנה לאמנות, יבנה, 2016. אוצר: רוני ראובן. אתר אמן (אורכב 12.06.2018 בארכיון Wayback Machine) " קונכייה+", אלי אהרון, פליקר. ביקור בית - קונכייה+, אלי אהרון, אתר redesign.co.il, אפריל 2012. תערוכת פריחה בסדנה לאמנות ביבנה, אתר News1, אפריל 2009. מחוברים בציור, בפיסול, בצילום, בפסיפס ובמעשה טלאים / גלריה על האגם, אתר Artbeat, ספטמבר 2014.
מורן (קיבוץ)

מוֹרָן הוא קיבוץ בבקעת בית הכרם, על הגבול בין הגליל העליון לגליל התחתון, בקצה המזרחי של תחום השיפוט של המועצה האזורית משגב. מיקומו על גבעה כ־13.3 קילומטרים מזרחית לכרמיאל, סמוך לכביש 85. הקיבוץ נוסד בשנת 1977, על ידי הקיבוץ המאוחד. מייסדיו היו קבוצת צעירים, מרביתם עירוניים, שהוכשרו בחבורות בקיבוץ גינוסר, ואליהם הצטרפו בשנים שלאחר מכן כמה גרעיני נח"ל. הקיבוץ קרוי על שם השיח מורן שגדל בגליל. בסמוך ליישוב זורם נחל מורן. בשנת 2000 הוחלט להקים בקיבוץ שכונת הרחבה ובמסגרתה נוספו ליישוב 74 משפחות. היישוב מתנהל כאגודה שיתופית קהילתית שחברים בה כל תושבי הקבע. כיום גרות במורן כ-125 משפחות אשר מאוגדות ביחד באגודה. בשנת 2004 הפך הקיבוץ להיות חלק ממשגב ולא מרום גליל השיתופית. חקלאות – מטעי מנגו וליצ'י, בקר לחליבה ובשר ולולים אירוח כפרי – יש בקיבוץ מאפייה, בית קפה, מבשלת בירה ופאב, ואף מפעל שוקולד מוסך מורשה מסגרייה מרפאה וטרינרית – ניתן לקבל בקיבוץ שירותי רפואה וטרינריים בקיבוץ בריכת שחייה, מרפאה, פעוטונים, ספרייה, גן ילדים, מועדון נוער, חנות לבגדים יד שנייה, גלריית תכשיטים, גלריית אומנות ובית כנסת. אתר האינטרנט הרשמי של מורן מדיה וקבצים בנושא מורן בוויקישיתוף מורן, באתר המועצה האזורית משגב מורן באתר הרשות לפיתוח הגליל מורן (ישראל), דף שער בספרייה הלאומית אוכלוסייה בעיריות, במועצות המקומיות והאזוריות וביישובים בעלי 2,000 תושבים לפחות - לפי טבלה חודשית של למ"ס עבור סוף יולי 2024 (אומדן), בכל יתר היישובים - לפי טבלה שנתית של למ"ס עבור סוף 2022. הנתונים לפי טבלת מדד חברתי כלכלי של למ"ס נכון לשנת 2021 החבורות תגבורת לקיבוץ המאוחד, דבר, 4 ביוני 1980 קיבוץ מורן, משגב, באתר www.homee.co.il Technologies, Meydata Advanced Internet. "אודות היישוב מורן". מורן ישוב במואז במשגב. נבדק ב-2018-04-22. ערך זה הוא קצרמר בנושא קיבוצים. אתם מוזמנים לתרום לוויקיפדיה ולהרחיב אותו.